

VLADA REPUBLIKE HRVATSKE

Zagreb, 21. svibnja 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva, poduzetništva i obrta |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Ranka Ostojića, u vezi s brojem kontejnera u vlasništvu Republike Hrvatske |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

  *PRIJEDLOG*

**Klasa:**

**Urbroj:**

**Zagreb,**

 **PREDSJEDNIKU HRVATSKOGA SABORA**

Predmet: Zastupničko pitanje Ranka Ostojića, u vezi s brojem kontejnera u vlasništvu Republike Hrvatske - odgovor Vlade

 Zastupnik u Hrvatskome saboru, Ranko Ostojić, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17, 29/18 i 53/20), zastupničko pitanje u vezi s brojem kontejnera u vlasništvu Republike Hrvatske.

 Na navedeno zastupničko pitanje Vlada Republike Hrvatske, daje sljedeći odgovor:

 Ministarstvo gospodarstva, poduzetništva i obrta – Ravnateljstvo za robne zalihe ima u vlasništvu 208 kontejnera, od čega 184 stambena kontejnera, 7 sanitarnih tuševa, 3 WC-a, te 14 kontejnera za ostale namjene.

 Tijekom mandata ove Vlade nije bilo potrebe nabavljati nove kontejnere jer se postojeći nalaze na skladištu robnih zaliha.

 Teritorijalni razmještaj robnih zaliha sukladno člancima 9. i 11. Zakona o strateškim robnim zalihama (Narodne novine, br. 87/02 i 14/14) klasificiran je stupnjem tajnosti VRLO TAJNO, stoga Vlada Republike Hrvatske nije u mogućnosti dati podatke o točnoj lokaciji kontejnera.

 Eventualno potrebna dodatna obrazloženja u vezi s pitanjem zastupnika, dat će Darko Horvat, ministar gospodarstva, poduzetništva i obrta.

PREDSJEDNIK

mr. sc. Andrej Plenković